Lymphoma
Lymphomata vel neoplasmata lymphoidea sunt cancri sanguinei a lymphocytis derivati, partim benigni, partim maligni. Symptomata et signa sunt tumescentia nodorum lymphaticorum, febris, sudor profusus, amissio ponderis, pruritus, et sensus fatigationis perpetuus. Principalia lymphomatum genera sunt lymphomata Hodgkiniana et lymphomata non Hodgkiniana. Ordo mundi sanitarius lymphomata item categoriae myelomatosum et morborum immunoproliferativorum adiunxit.

Therapiae lymphomatum commendantur chemotherapia, radiotherapia, therapia directa, operatio chirurgica, in certis centris medicis protonotherapia. Nonnulla lymphomata Hodgkiniana, magnitudine proteinorum sanguineorum causa, plasmapheresin ad haec proteina removenda requirunt. Vigilia attenta modo ad certa lymphomata refert. Therapiarum effectus a subtypis pendent, cum aliae curationi aliae retardationi aptae sint.

Lymphocyti 

Notio lymphocyti de loco praelato, quo lymphocyti attinent, in lympha enim, emanavit. Lymphocyti sunt systematis immunitatis adaptivi cellulae, leucocytis attributi. 

Dividuntur lymphocyti in cellulas B a ("Bursa derivatas“) et cellulas T a ("Thymo derivatas") et cellulas NK (de verbis Anglicis natural killer, necatores naturales). Nati in medulla ossium, e cellulis haematopoieticis praecursoriis derivati, maturitatem  intra organa lymphacea acquirunt: Lymphocyti B (cellulae B) in medulla manentes crescunt, lymphocyti T (cellulae T) autem in thymo. Praeterea lymphocyti etiam in sanguine inveniuntur. Lymphocytis sunt receptoria specialia, antigena (superficierum alienarum) sentientia, quae signa dant, ut lymphocyti anticorpora ad corpus contra organismos alienos defendendum gignerent. 

Lymphocyti B se in plasmocytos transferunt, glycoproteina et anticorpora (seu immunoglobulina dicta) secernentes, quod responsum humorale dicitur. Lymphocyti T per receptoria suae proteina complexus histocompatibilitatis maioris (CHM) cognoscant. Subtypi lymphocytorum T sunt lymphocyti collaboratores et lymphocyti cytotoxici.

Morbi lymphocytorum ad defecta immunitatis et ad transformationem maligna (cancerosam) in lymphomata ducunt. Myeloma de plasmocytis derivatur.

Lymphomata cancri sanguinis 
Quodque lymphoma de lymphocytis derivatur. Quare etiam cum apparatu circulatorio conexa, lymphomata tumoribus sanguinis attribuuntur, quamquam lymphocyti non solum in sanguine sed, maiore ex parte, in telis diversis organismi inveniuntur.

Symptomata generalia et signa 
In initio symptomata saepe incerta sunt et non diversa ab aliis morbis. Non semper, sed saepius inveniuntur: nodi lymphatici tumefacti (lymphadenopathia), symptomata B (quae sunt febris, sudor profusus nocturnus, amissio ponderis), necnon alia signa velut pruritus et sensus fatigationis perpetuus et anorexia et dyspnoea.

Diagnosis 
Non frustra mature magnitudo nodorum lymphaticorum anquisitorum cuivis accidat. Quidquid progrediens morbus sic symptomatum signorumque magnitudines promptae sunt. Lymphomatis diagnosis tum  biopsiae nodi lymphatici indiga est<ref>verywell: Quibus modis lymphomatis diagnosis facta est? </ref>. Nodus in parte vel in toto excisus sub microscopio examinetur, unde criteriis histologicis nomenclatio sequitur. Deinde cytometria fluminea et fluorescentiae microscopio prostremo classificatio generis prodi queat.

 Classificationes 
Quodvis lymphoma sensu strictu neoplasma telarum lymphaticarum est. Classificatio prima est dividere inter lymphoma Hodgkinianum et lymphomata non Hodgkiniana, deinde nominare genus cellularum (cellularum B vel cellularum T) orientium, tum illarum cellularum situs originis.

Ordo mundi sanitarius anno 2008 lymphomatum classificationem divulgavit, quae anno 2016 revisa est.
 Lymphoma Hodgkinianum (Morbus Hodgkinianus) 

Morbus Hodgkin sive lymphoma Hodkinianum, olim lymphogranulomatosis, est lymphoma cellularum B monoclonale. Noti sunt lymphoma Hodkinianum classicum et lymphoma Hodkinianum nodulare''.

Ordinis mundi sanitarii revisio classificationis neoplasmatum lymphoideorum 2018

Lymphomata Non Hodgkiniana (LNH) 
Lymphomata non Hodgkiniana (LNH) diversa sunt secundum neoplasiam et secundum originem in cellulis B vel T.

Lymphomata non Hodgkininana ordinis cellularum B 
Exempla sunt:
 Praecursores lymphomatum ordinis cellularum B
 Lymphoma folliculare
 Plasmocytoma
 Myeloma
 Lymphoma Burkitt

Lymphomata non Hodgkiniana ordinis cellularum T 
Exempla sunt:
 Mycosis fungoides
 Lymphoma ordinis cellularum T gamma-delta hepatosplenicum

Historia 

Thomas Hodgkin primam lymphomatis descriptionem anno 1832 divulgavit, praecipue generis ex ipso deinde appellati. Multa alia lymphomatis genera nunc describuntur.

Notae 

 Oncologia
 Systema immunitatis

Nexus externi 
 Ordinis mundi sanitarii classificatio lymphomatum annis 2016 

Medicina
Cancer
Tumores telarum haematopoeticarum lymphoidearumque